open-index/open-wikipedia-markdown huggingface dataset:
Kalneliškiai (reikšmės)

**Kalneliškiais** vadinami:

* kaimas Pasvalio rajone;
* kaimas Rokiškio rajone;
* buvęs kaimas Rytų Prūsijos Pilkalnio apskrityje.
Nemanja Ljubisavljević

**Nemanja Liubisavlievičius** (*Nemanja Ljubisavljević/Немања Љубисављевић*; g. 1996 m. lapkričio 26 d.) – Serbijos futbolininkas, centro gynėjas. Atstovavo Vilniaus „Žalgirio“ klubui.

## Karjera
Karjeros pradžioje atstovavo įvairiems Serbijos klubams. Nuo 2017 m. vasaros žaidė Kroatijoje ir buvo Gorica ekipos narys. Šiame klube sužaidė 27 rungtynes Antroje lygoje ir padėjo klubui tapti šios lygos nugalėtojais. Kitame sezone ekipa jau žaidė Kroatijos Pirmoje futbolo lygoje. Aukščiausioje lygoje Nemanja sužaidė šešerias rungtynes. Du kartus atstovavo ekipą Kroatijos taurės turnyre.
### FK Žalgiris
Atvyko į Lietuvą. 2020 m. sausio 24 d. buvo paskelbta, kad serbas tapo Vilniaus „Žalgirio“ nariu.

2021 m. gegužės 20 d. rungtynėse prieš FK Banga Gargždai kamuolį į vartus pasiuntė Nemanja Ljubisavljevičius. Tai buvo pirmasis jo įvartis A lygoje. Rezultatas tapo 3:1 ir nebepakito iki rungtynių pabaigos.

2021 m. birželio 11 d. rungtynėse prieš FK Sūduva žaidėjas užtikrinai gynėsi, laimėjo 15 dvikovų iš 20, surinko 268 „InStat“ naudingumo balus ir buvo išrinktas į simbolinę turo rinktinę.

### FK Dinamo Batumi
2023 m. sausio 23 d. paskelbta, kad keliasi į Dinamo Batumi. Vėliau paaiškėjo, kad žaidėjas grįžta į Serbiją ir atstovaus Novi Sado „Vojvodina“ klubui.

### Izraelis
2023 m. liepos mėn. persikėlė į Izraelį, kur atstovavo Maccabi Bnei Reineh FC.

## Statistika
; A lygos statistika

Spalvų reikšmės: 
: rungtyniavo A lygoje;

## Laimėjimai
; su FK Žalgiris
* **[[A lyga]]**
: čempionas: 2020, 2021, 2022 m.

* **LFF taurės laimėtojas**: 2021, 2022 m.

* **Supertaurė**: 2020 m.

; asmenianiai įvertinimai
* Išrinktas į simbolinę 2021 m. A lygos rinktinę.

## Išnašos

## Nuorodos
* alyga.lt svetainė
* SOCCERWAY
* footballdatabase.eu
* worldfootball.net
* Transfermarkt
* Globalsportsarchive
* lietuvosfutbolas.lt
Alexander Levin von Bennigsen

** Aleksandras Levinas fon Benigsenas** (, 1809 m. liepos 21 d. Vilnius, Rusijos imperija – 1893 m. vasario 27 d. Bantelnas, Žemutinė Saksonija, Vokietija) – Hanoverio karalystės ministras-pirmininkas.

## Biografija
Aleksandras Levinas fon Benigsenas gimė 1809 m. liepos 21 d. Vilniuje, Rusijos imperijos kavalerijos generolo Levino fon Benigseno ir Leonardos Andžeikovičiūtės šeimoje. Aleksandro motina Leonarda Anžeikovičiūtė buvo kilimo iš Gardino gubernijos bajorų. Trejų metų amžiaus berniuko Aleksandro krikštatėviu tapo Rusijos imperijos caras Aleksandras I, kai 1812 m. lankėsi Vilniuje. Vaikas buvo pakrikštytas Vilniaus šv. Jonų bažnyčioje.

Tėvas generolas fon Benigsenas sūnų Aleksandrą iš Vilniaus į Hanoverį atsivežė 1818 m. Čia jaunuolis baigė licėjų ir įstojo į Getingeno universitetą studijuoti teisės mokslų.

1826 m. Aleksandras fon Benigsenas įstojo į valstybės tarnybą. 1848 m. Hanoverio karalystės monarchas pavedė jam suformuoti naują vyriausybę, kurioje be ministro pirmininko portfelio jis gavo ir užsienio reikalų ministro kėdę. Benigsenas buvo liberalių pažiūrų politikas ir atstovavo liberalų politinei srovei.

1850 m. spalio 28 d. ministrų kabinetas buvo išformuotas, Benigsenas buvo atleistas iš ministro pirmininko pareigų. Tačiau ir po to jis nesitraukė nuo valstybės reikalų, tapo Pirmųjų (vėliau Antrųjų) rūmų nariu ir pirmininku siekė tarpininkauti tarp Vyriausybės ir liberalų reikalavimų. 1881–1884 m. jis buvo Vokietijos Hanoverio partijos ir Hanoverio 10 apygardos (Hildesheimas) Reichstago narys.

Aleksandras Benigsenas mirė 1893 m. vasario 27 d. Bantelne, Žemutinėje Saksonijoje, Vokietijoje.

## Išnašos
Karolis Lukošiūnas

**Karolis Lukošiūnas** (g. 1997 m. rugpjūčio 4 d.) – Lietuvos krepšininkas, rungtyniaujantis atakuojančiu gynėju.

## Karjera

Profesionalo karjerą pradėjo NKL klube Molėtų „Ežerūnas“.

Po sėkmingo sezono pakviestas į LKL klubą „Šiaulius“, bet buvo skolinamas Joniškio „Delikatesui“.

2019 m. vasarą perėjo į Kauno „Žalgirį“.

2023 m. vasaros viduryje paliko Kauno klubą ir buvo pakviestas NBA dukterinės lygos naujokų biržoje. Jį 10-uoju šaukimu pasirinko Sol Leik Sičio „Stars“ komanda.

2024 m. vasario 6 d. iki sezono pabaigos prisijungė prie Kauno „Žalgirio“ 2024 m. liepos pradžioje pasirašė vienerių metų sutartį su Utenos „Uniclub Casino Juventus“ klubu.

2025 m. rugsėjo pabaigoje pasirašė trumpalaikę sutartį iki lapkričio mėnesio su Londono „Lions“ klubu.

## Pasiekimai
* Karaliaus Mindaugo taurė (2020, 2021, 2022, 2023, 2024 m.)
* LKL čempionas (2020, 2021, 2023 m.)

## Šaltiniai
L 98-59 b

**L 98-59 b** (dar žymima **TOI-175 b**, **TIC 307210830**) – egzoplaneta, skriejanti apie raudonąją nykštukę L 98-59, esančią Skraidančios Žuvies žvaigždyne. Nuo Saulės sistemos nutolusi 35 šviesmečius.

Planetos masė siekia 0,437 Žemės masės, o spindulys – 0,8 Žemės spindulio. Apie savo žvaigždę planeta apskrieja per 2,3 paros, jos orbitos spindulys –  0,0233 av, o ekscentricitetas – 0,1. Ar ši planeta turi atmosferą, nėra žinoma. Planeta skrieja per arti savo žvaigždės, kad patektų į gyvybės zoną. Visgi L 98-59 b, kaip ir kitos dvi L 98-59 sistemos planetos, patenka į vadinamąją Veneros zoną (jose gali įsivyrauti šiltnamio efektas ir susidaryti tanki atmosfera).

Apie L 98-59 b atradimą pranešta 2019 m. Planeta aptikta tranzitų metodu. Iš viso L 98-59 sistemoje atrastos 3 planetos (L 98-59 b yra artimiausia L 98-59 žvaigždei). 2019 m. duomenimis, L 98-59 b buvo mažiausia TESS kosminiu teleskopu () aptikta egzoplaneta.

## Šaltiniai
Lotte Verbeek

**Lotte Verbeek** (g. 1982 m. birželio 24 d. Venlo) – Nyderlandų aktorė, šokėja, modelis.

Yra baigusi Amsterdamo teatro mokyklą. Žymiausi vaidmenys – TV serialai „Bordžijos“ (2011–13), „Juodasis sąrašas“ (2016–19) filmai, „Nieko asmeniško“, „Dėl mūsų likimo ir žvaigždės kaltos“ (2014).

## Dalinė filmografija
* Links (2008)
* Nieko asmeniško (2009)
* Sonny Boy (2011)
* Bordžijos (2011–13)
* Suspension of Disbelief (2012)
* Dėl mūsų likimo ir žvaigždės kaltos (2014)
* In jouw naam (2014)
* Svetimšalė (2014–17)
* Entertainment (2015)
* Paskutinis raganų medžiotojas (2015)
* Agentė Karter (2016)
* Juodasis sąrašas (2016–19)

## Apdovanojimai
* Berlyno filmų festivalis – kylanti žaigždė (2010)
* Europos kino apdovanojimas (nominacija) – geriausia Europos aktorė (2010)
* Lokarno filmų festivalis – geriausia aktorė (2009)
* Auksinis veršis (nominacija) – geriausia aktorė (2009)

## Nuorodos
* IMDb profilis
Ištraukti peiliai

**Ištraukti peiliai** () – 2019 m. JAV sukurtas kriminalinis filmas, kurio režisierius Rian Johnson.

## Siužetas

Į žymaus detektyvų rašytojo Harlano Trombio 85-ąjį gimtadienį suvažiuoja visi artimiausi giminaičiai. Sekančią dieną rašytojas randamas negyvas. Nors visi požymiai rodo savižudybę, kartu su įvykį tiriančia policija pasirodo ir privatus seklys, iš anonimo gavęs užsakymą pasidomėti šia mirtimi. Po visų giminaičių apklausos jis pradeda įtarti, kad tai žmogžudystė ir kad beveik visi rašytojo giminaičiai turėjo savų motyvų jai įvykdyti…

## Aktoriai
: *Aktorius – vaidmuo*

* Daniel Craig – Benua Blanc, pasaulinio lygio detektyvas
* Chris Evans – Hju Ransom Drysdale, išlepęs Harlono anūkas (Lindos ir Ričardo sūnus)
* Ana de Armas – Marta Cabrera, Harlano slaugė ir artima draugė.
* Jamie Lee Curtis – Linda Drysdale, Harlano vyriausioji duktė, nekilojamo turto magnatė.
* Michael Shannon – Walteris „Waltas“ Trombey, Harlano jauniausias sūnus ir jo leidybos kompanijos vadovas.
* Don Johnson – Ričardas Drysdale, Harlano žentas (Lindos sutuoktinis)
* Lakeith Stanfield – Leitenantas Eliotas, vietinis detektyvas

## Pagrindiniai apdovanojimai
* Oskaras (nominacija) – geriausias originalus scenarijus
* Auksinis gaublys (nominacija) – geriausias filmas, geriausia aktorė (A. de Armas), geriausias aktorius (D. Craig)
* BAFTA (nominacija) – geriausias scenarijus
* AFI apdovanojimas – geriausias metų filmas
* Satelito apdovanojimas – geriausias aktorių parinkimas
* Satelito apdovanojimas (nominacija) – geriausias filmas, geriausia aktorė (A. de Armas), geriausias aktorius (D. Craig)

## Išnašos
Ana (2019 filmas)

**Ana** – 2019 m. režisieriaus Luc Besson sukurtas veiksmo filmas. 

## Pagrindiniai aktoriai
: *Aktorius – vaidmuo*
* Sasha Luss – Ana
* Helen Mirren – Olga
* Luke Evans – Aleksas
* Cilian Murphy – Lenis
* Lera Abova – Modė
* Alexander Petrov – Piotras
* Nikita Pavlenko – Vladas
* Anna Krippa – Nika 

## Turinys

1987 m. Maskvoje gyvenanti narkomanė Ana dirba turguje ir bet kokia kaina trokšta geresnio gyvenimo. Ji nori užsiverbuoti į karines pajėgas, tačiau jos vaikinas tam prieštarauja. Kartu su draugais ir Ana jis nesėkmingai bando apiplėšti bankomatą, tačiau žūna. Ana susitinka su KGB verbuotoju Aleksu, kuris tampa jos kuratoriumi, o vėliau ir meilužiu. Prisidengdama modelio darbu, Ana keliauja po visą pasaulį ir vykdo užsakomąsias žmogžudystes, tačiau turi tikslą – po 5 metų būti laisva nuo įsipareigojimų KGB. Deja, netrukus ji supranta, kad užduotys baigsis tik tada, kai ji pati bus nebegyva. Norint ištrūkti, jai reikia pergudrauti savo darbdavius...
Tikroji Makoj

**Tikroji Makoj** () – 1993 m. JAV sukurtas veiksmo filmas.

## Pagrindiniai aktoriai
: *Aktorius – vaidmuo*
* Kim Basinger – Karen Makoj
* Val Kilmer – T.J. Barkeris
* Terence Stamp – Džekas Šmitas
* Gailard Sartain
* Zach English
* Raynor Scheine
* Deborah Hobart
* Pamela Stubbart

## Turinys

Buvusi bankų plėšikė Karen Makoj lygtinai paleidžiama iš kalėjimo, tačiau negali rasti darbo, o buvęs vyras neleidžia pasimatyti su sūnumi, kuriam pasakyta, kad motina mirusi. Negana to, buvęs jos bosas Šmitas, per kurį ji ir atsidūrė kalėjime, nori, kad Karen įvykdytų dar vieną apiplėšimą. Ši nesutinka ir Šmitas pagrobia jos sūnų, tokiu būdu priverstdamas ją dar kartą imtis plėšimo...
Rokas Jokubaitis

**Rokas Jokubaitis** (g. 2000 m. lapkričio 19 d.) – Lietuvos krepšininkas, rungtyniaujantis įžaidėjo pozicijoje.

## Biografija
Gimė krepšininko Aivaro Jokubaičio šeimoje Mažeikiuose. Žaidė regionų krepšinio lygoje besimokydamas Klaipėdoje.

## Karjera

### Žalgiris
2016 m. pasirašė sutartį su Kauno „Žalgiriu“. Pradžioje rungtyniavo dublerių komandoje, pasižymėjo rezultatyvumu Prienuose vykusiose „Big Baller Brand“ iššūkio žaidynėse.

2018 m. gegužės 5 d. debiutavo pagrindinėje „Žalgirio“ komandoje LKL varžybose prieš „Pieno žvaigždes“. 2019 m. birželį pratęsė kontraktą su „Žalgiriu“ dar 3 metams. 2020 m. sausio 24 d., būdamas 19-os metų, sužaidė itin rezultatyviai „Eurolygos“ varžybose prieš Berlyno „ALBA“.

### Barselona
2021 m. pasirašė „2+2“ metų trukmės sutartį su Šarūno Jasikevičiaus treniruojama Barselonos „FC Barcelona“.

### NBA naujokų birža
2021 m. liepos 29 d. NBA naujokų biržoje trisdešimt ketvirtuoju šaukimu buvo pašauktas Niujorko „Knicks“. Nors 34-asis šaukimas priklausė „Oklahoma City Thunder“ klubui, šis klubas pastarąjį bei 36-ąjį šaukimus iškeitė į 32-ąjį „Knicks“ šaukimą.

## Lietuvos jaunimo ir vyrų rinktinės
Jokubaitis su Lietuvos jaunimo iki 16 m. rinktine 2016 m. Europos čempionate Lenkijoje laimėjo sidabrą, o su U-18 rinktine – bronzą 2017 m. Europos čempionate Slovakijoje. 2020 m. vasario 24 d. debiutavo Lietuvos nacionalinėje rinktinėje, rungtynėse prieš Čekiją.

## Pasiekimai
* LKL čempionas: 2019, 2020, 2021 m.
* Karaliaus Mindaugo taurė: 2020, 2021 m.
* Ispanijos krepšinio lyga: 2023 m.
* Ispanijos krepšinio taurė: 2022 m.
* Izraelio krepšinio taurė: 2025 m.
* Izraelio krepšinio taurės MVP: 2025 m.
* Eurolygos kylančios žvaigždės apdovanojimas: 2022 m.

## Dalyvavimas čempionatuose

|}

## Šaltiniai
Fabriko mergina

**Fabriko mergina** () – biografinis filmas apie Edie Sedgwick, žymaus menininko Andy Warholo mūzą praėjusio amžiaus 7 dešimtmetyje. Fabrikas () – tai Warholo studija Niujorke.  

Nors juosta susilaukė neigiamų atsiliepimų, ypač iš susijusių su Fabriku žmonių, aktorės Sienna Miller vaidyba įvertinta ypač gerai.

## Pagrindiniai aktoriai
: *Aktorius – vaidmuo*
* Sienna Miller – Edie Sedgwick
* Guy Pearce – Andy Warhol
* Hayden Christensen – muzikantas Bilis Kvynis
* Jimmy Fallon – Chuck Wein
* Mena Suvari – Richie Berlin
* Tara Summers – Brigid Polk
* Beth Grant – Julia Warhol

## Turinys

Jauna, iš pasiturinčios šeimos likusi Edie studijuoja meną Harvardo universitete. Atvykusi į Niujorką, ji susipažįsta su dailininku ir režisieriumi Andy Warholu. Jis pasiūlo Edie nusifilmuoti jo eksperimentiniame filme, netrukus ji tampa sėkmingu modeliu ir Warholo mūza. Ji susipažįsta su muzikantu Billiu Kvinu (jis atitinka Bob Dylan personažą), su kuriuo užmezga romaną, tokiu būdu supykdydama Warholą. Edie nesėkmingai mėgina vyrus sutaikyti, tačiau nesėkmingai. Galiausiai Edie nusprendžia likti su Warholu, tačiau vis didėjanti jos priklausomybė nuo narkotikų griauna ir jų santykius, ir jos karjerą. Neapsikentęs Warholas ją palieka ir Edie nusirita dar labiau, kol galiausiai miršta, būdama vos 28-erių...
13 kėdžių

**13 kėdžių** () – 1969 m. sukurta komedija, rusų rašytojų Ilfo ir Petrovo romano „12 kėdžių“ interpretacija.

## Pagrindiniai aktoriai
: *Aktorius – vaidmuo*
* Vittorio Gassman – Mario Bereti
* Sharon Tate – Pat
* Orson Welles – Morisas
* Vittorio De Sica – Karlo De Seta
* Terry-Thomas – Albertas
* Mylene Demongeot – Džudė
* Ottavia Piccolo – Stefanela De Seta

Filmavimo darbai vyko 1969 m. vasario – gegužės mėnesiais. Kadangi aktorė Sharon Tate tuo metu laukėsi, filmo scenos, kuriose ji turėjo būti apsinuoginusi, buvo filmuojamos pradžioje. Tai paskutinis jos vaidmuo – rugpjūčio 9 d. Tate buvo nužudyta Charles Manson gaujos.

## Turinys

Mario Beretis – kirpėjas italas emigrantas, gyvenantis Niujorke. Jo veikla merdi, tačiau staiga viskas pasikeičia: Mario gauna laišką apie Anglijoje mirusią tetą, kurios vieninteliu turto paveldėtoju jis yra. Mario skubiai vyksta į Britaniją, kur sužino, kad visas jo paveldėtas turtas tėra 13 antikvarinių kėdžių. Atidavęs jas į antikvarinę parduotuvę, kad turėtų pinigų atgaliniam bilietui, Mario grįžta nakvoti į buvusius tetos namus, kur randa jam paliktą laišką su žinute, jog vienoje iš kėdžių yra lobis. Kitą rytą Mario grįžta į lombardą, tačiau jo kėdės jau parduotos. Čia dirbanti Pat, sužinojusi apie paslėptą lobį, pasiūlo savo pagalbą, o kadangi ji vienintelė žino, kas įsigijo kėdes, Mario priverstas priimti jos pagalbą. Pora leidžiasi per visą Europą ieškoti kėdžių...
Ministras (filmas)

**Ministras** () – 2016 m. Italijoje sukurta komedija.

## Pagrindiniai aktoriai
: *Aktorius – vaidmuo*
* Gianmarco Tognazzi – Franko
* Edoardo Pesce – Mikelė
* Jun Ichikawa – Čen
* Alessia Barela – Rita
* Giulia Gualano – Laura
* Ira Fronten – Esmeralda
* Fortunato Cerlino – ministras 
* Giulia Di Quilio – eskorto mergina

## Turinys

Verslininko Franko reikalai paskutiniu metu klojasi prastai ir, gelbėdamas situaciją, jis nusprendžia į svečius pasikviesti ministrą, tikėdamasis tokiu būdu laimėti valstybinį užsakymą. Savo padėjėjui Mikelei jis liepia parūpinti eskorto merginą, kuri vėliau linksmintų ministrą, tačiau nutinka nelaimė – merginą partrenkia automobilis. Mikelė skambina pažįstamam suteneriui ir šis atsiunčia kitą merginą, kuri pasirodo esanti azijietė, šokėja ir neteikia eskorto paslaugų. Iš nevilties ir norėdamas įtikti svečiui, Franko pradeda įkalbinėti savo žmoną Ritą, vėliau – juodaodę tarnaitę Esmeraldą, kad šios užimtų svečią, kol galiausiai ministras atsiduria lovoje su trimis iš karto... Anksti ryte Rita praneša vyrui, kad su ministru dėl visko sutarta, tačiau nuo šiol verslo reikalus tvarkys ji ir Franko jai nebereikalingas. Kol trys moterys planuoja ateitį, o Franko atrodo palūžęs, paaiškėja, kad ministrui po nakties linksmybių neatlaikė širdis...
Matvejus Gusevas

** Matvejus Gusevas** (, 1826 m. lapkričio 28 d. Viatkoje, Rusijos imperija – 1866 m. balandžio 22 d. Berlyne, Vokietija) – Vilniaus universiteto dėstytojas, Vilniaus observatorijos vedėjas, vienas iš astrofizikos pradininkų.

## Biografija

Matvejus Gusevas gimė 1826 m. lapkričio 28 d. Viatkoje, Rusijos imperijoje. Baigęs Kazanės universitetą 1847 m., dirbo įvairių universitetų muziejuose, skaitė fizikos ir fizikinės geografijos kursų paskaitas. 1851 m. dalyvavo ekspedicijoje, kuri keliavo stebėti liepos 28 d. įvykusį visišką Saulės užtemimą Berdianske. 1850–1852 m. Gusevas dirbo Pulkovo observatorijoje, kuri išsidėsčiusi pietinėje Sankt Peterburgo dalyje.

Nuo 1852 m. Matvejus Gusevas dirbo Vilniaus universitete, prie Universiteto įkurtoje Vilniaus observatorijoje vedėjo pavaduotojo pareigose.

1859 m. M. Gusevas buvo išrinktas Vilniaus archeologų komisijos nariu.

1865 m. Matvejus Gusevas tapo Vilniaus observatorijos vedėju.
1866 m. jis mirė Berlyne, pakeliui į sanatoriją.

## Mokslinė veikla

Matvejus Gusevas tyrinėjo Saulės dėmių fotografijas, sukūrė vieną pirmųjų pasaulyje Saulės stebėjimo programų. Gusevas taip pat tyrinėjo Saulės vainiko prigimtį, protuberantus. Jis teisingai nuspėjo, jog protuberantai yra Saulės dariniai, t. y. plazmos žiedai, iškilę virš Saulės. Jis neigė tuo metu vyravusią teoriją, jog protuberantų prigimtis optinė.

Analizuodamas Mėnulio fotografijas, kurias jam padovanojo, besilankant Anglijoje, britų astronomas Varenas de la Rue, pirmą kartą pritaikė matematinį tyrimo metodą. Tyrė Mėnulio formą ir nustatė, jog jis nesferiškas – ištęstas Žemės kryptimi. Gusevas išleido knygą „Apie Mėnulio padėtį”. Gusevas taip pat tyrinėjo žvaigždžių judėjimą, Bangos lūžio klausimus. Jis stebėjo periodinius meteoritų kritimus.

Gusevas parašė Vilniaus observatorijos 100 metų apžvalgos istoriją. Į rusų kalbą jis išvertė Aleksanderio fon Humbolto veikalo „Kosmosas“ III tomą.

1860 m. Gusevas įsteigė žurnalą „Matematikos mokslų naujienlaiškis“, kuris buvo pirmasis Rusijos imperijoje tokio pobūdžio žurnalas.

Matvejaus Gusevo garbei pavadintas krateris Marse.

## Išnašos

## Literatūra
* Stasė Matulaitytė. Baltijos astronomija, 2004, Nr. 13, p. 61-81. vok. kalba. http://articles.adsabs.harvard.edu//full/2004BaltA..13...61M/0000062.000.html
* Колчинский И.Г., Корсунь А.А., Родригес М.Г. Астрономы: Биографический справочник. – 2-е изд., перераб. и доп. Киев: Наукова думка, 1986., p.512.
Françoise Dorléac

**Fransuaza Dorleak** (; 1942 m. kovo 21 d. – 1967 m. birželio 26 d.) – prancūzų aktorė. Ji buvo vyresnioji Catherine Deneuve sesuo, su kuria kartu vaidino muzikinėje komedijoje „Les Demoiselles de Rochefort" (1967) ir dar keliuose filmuose.

## Biografija
Jos tėvai buvo teatro aktoriai Maurice Dorléac ir Renée Simonot.
1959–1961 m. ji studijavo dramos mokykloje ir tuo pačiu dirbo „Christian Dior“ mados namų modeliu. Kine debiutavo 1960 m., o tarptautinio pripažinimo sulaukė 1964 m. nusifilmavusi juostoje „Žmogus iš Rio“ kartu su Jean-Paul Belmondo. Tais pačiais metais pasirodė dar vienas jų bendras filmas „La chasse à l'homme“, kuriame nedidelį vaidmenį atliko ir sesuo Catherine Deneuve, bei juostos „La ronde“ (rež. Roger Vadim) bei „La peau douce“ (rež. Francois Truffaut).
Šie filmai atkreipė užsienio režisierių dėmesį ir 1965 m. Fransuaza gavo vaidmenį istoriniame nuotykių filme „Gengis Khan“, kuriame vaidino tokie aktoriai kaip Omar Sharif, Eli Wallach ir James Mason. Po metų britų aktorius David Niven pakvietė ją į savo filmą „Where the Spies Are“. 
Paskutiniuoju jos filmu tapo veiksmo filmas „Billion Dollar Brain“ su Michael Caine. 

## Mirtis
1967 m. birželio 26 d. Fransuaza žuvo autoavarijoje autostradoje netoli Nicos, kuomet nuomota mašina Renault 10 skubėjo į oro uostą. Automobilis kliudė stulpą, apsivertė ir užsidegė. Fransuaza nesugebėjo atidaryti mašinos durų ir sudegė gyva. Jos kūną policija atpažino tik pagal vairuotojo pažymėjimą bei išlikusius čekių knygelės ir dienoraščio fragmentus.

## Filmografija

* Les loups dans la bergerie (1960) 
* Les portes claquent (1960) 
* Ce soir ou jamais (1961) 
* La fille aux yeux d'or (1961) 
* All the Gold in the World (1961) 
* Adorable menteuse (1962)
* The Dance (1962) 
* Les trois chapeaux claques (TV filmas, 1962) 
* Arsène Lupin contre Arsène Lupin (1962) 
* Teuf-teuf (TV filmas, 1963)
* L'homme de Rio (1964) 
* La peau douce (1964) 
* Circle of Love (1964)
* Male Hunt (1964) 
* Les petites demoiselles (TV filmas, 1964)
* Ni figue ni raisin (TV serialas, 1965) 
* Genghis Khan (1965) 
* Where the Spies Are (1966) 
* Cul-de-sac (1966) 
* Julie de Chaverny ou la Double Méprise (TV filmas, 1967) 
* Les demoiselles de Rochefort (1967) 
* Billion Dollar Brain (1967) 

## Nuorodos
* IMDb profilis
Thekla Reuten

**Thekla Reuten** (g. 1975 m. rugsėjo 16 d. Busumas) – Nyderlandų aktorė.

Gimė olando ir italės šeimoje, mokėsi Amsterdame.

Moka 5 kalbas (olandų, vokiečių, anglų, prancūzų ir italų), todėl dažnai vaidina užsienio režisierių filmuose.

## Dalinė filmografija
* Dvynės (2002)
*  (2007)
*Dingę (2008)
* Reikalai Briugėje (2008)
* Amerikietis (2010)
* Švarios rankos (2015)

## Apdovanojimai
* Berlyno kino festivalis – geriausia nauja aktorė (2004)
* Rembrandto apdovanojimas (nominacija) – geriausia aktorė (2009, 2014)
* Auksinis veršis (nominacija) – geriausia aktorė (1998, 2016)
* Eindhoveno filmų festivalis (nominacija) – geriausia aktorė (2015)
## Nuorodos

* IMDb profilis
CVK Izvestijų salos

**CVK Izvestijų salos** () – salynas Karos jūros pietuose, priklauso Rusijai (Krasnojarsko kraštas, Taimyro dolganų–nencų rajonas). Sudaro 6 neaukštos salos, kurių bendras sausumos plotas – apie 90 km². Didžiausios salos – Gulsčioji (*Пологий*, aukštis iki 26 m) ir Treinoji (*Тройной*, iki 42 m).

Salas sudaro prekambro kristaliniai skalūnai, smiltainiai ir trapai. Būdinga arktinė tundra, gausu nedidelių upelių ir ežerėlių.

Salos atrastos per 1932–1933 m. ekspediciją ledlaužiais „Vladimiras Rusanovas“ ir „Aleksandras Sibiriakovas“. Pavadintas laikraščio „Izvestija“ („naujienos“), leisto Centrinio vykdomojo komiteto (CVK), vardu.

## Šaltiniai
Bruno Fandinho Franzo

**Brunas Fandinjus Franzas** (*Bruno Fandinho Franzo*; g. 1989 m. birželio 10 d.) – Brazilijos futbolininkas, rungtyniaujantis gynėjo pozicijoje. Jo darbinė koja yra kairė. Žaidė Lietuvoje ir atstovavo „Panevėžio“ klubui.

## Karjera
Žaidė gimtojoje Brazilijoje. Gimtinėje Fandinho atstovavo aštuoniems klubams: keturis sezonus praleido „Velo Clube“, po du – „Sao Bento“ ir „Tolledo“, po vieną – „Flamengo SP“, „Gremio Barueri“, „Taubatė“, „Penalolense“, „Itumbiara“ komandose.

2020 m. sausio 25 d. pranešta, kad žaidėjas tapo FK Panevėžys nariu. Debiutavo 2020 m. kovo 6 d. pirmojo turo rungtynėse prieš FK Žalgiris, kurias panevėžiečiai pralaimėjo rezultatu 0-4.

2021 m. žaidė Brazilijos Bangu AC klube. Vėliau – CE UNIÃO, Costa Rica CE.

## Statistika
; A lygos ir Pirmos lygos statistika

Spalvų reikšmės: 
: rungtyniavo A lygoje;

## Laimėjimai
; **su [[FK Panevėžys]]**
* LFF taurės laimėtojas: 2020.

## Išnašos

## Nuorodos
* alyga.lt svetainė
* soccerpunter.com
* Globalsportsarchive
Izmito įlanka

**Izmito įlanka** (), seniau – ***Olbano įlanka*** () – Marmuro jūros rytinės dalies įlanka, giliai įsiterpianti į Mažosios Azijos pusiasalį (dab. Turkija). Ilgis – 52 km, plotis ties žiotimis – 6 km, gylis iki 183 m.

Šiaurinėje įlankos pakrantėje įsikūrę kurortai (Anatolijos Rivjera), gale – Izmito miestas su nuo seno svarbiu uostu. 2016 m. per įlanką nutiestas kabamas Osmano Gazi tiltas (2682 m ilgio).

## Šaltiniai
Izobilnas

**Izobilnas** () – miestas Rusijoje, Stavropolio krašte, 42 km į šiaurės vakarus nuo Stavropolio, Stavropolio aukštumos pakraštyje; rajono centras. Geležinkelio stotis prie Stavropolio–Krasnodaro linijos. Maisto (cukraus, grūdų, mėsos, duonos gaminių) pramonė, mechaninė bandomoji gamykla. Veikia kultūros namai, rajono muziejus.

2010 m. tautinė sudėtis: rusai – 91,12 %, armėnai – 2,94 %, čigonai – 1,62 %, ukrainiečiai – 1,24 %.

## Istorija

1895 m. nutiesus geležinkelį, susikūrė Tiščenskio Izobilno (*Изобильно-Тищенский*) gyvenvietė. Miesto statusas ir Izobilno vardo forma suteikta 1965 m.

## Šaltiniai
Nužudyk mane vėl

**Nužudyk mane vėl** () – 1989 m. JAV sukurtas trileris.

## Pagrindiniai aktoriai
: *Aktorius – vaidmuo*
* Val Kilmer – privatus detektyvas Džekas Endrius
* Michael Madsen – Vincas Mileris
* Joanne Whalley – Fej Forester
* Pat Mulligan – Semis
* Nick Dimitri – Martis

## Turinys

Vincas ir jo mergina Fej apiplėšia du mafijos atstovus ir pagroba lagaminėlį su didele suma pinigų. Vėliau jiedu susipyksta ir Fej, apsvaiginusi draugą, pabėga su visais pinigais. Mieste ji randa prasiskolinusį privatų detektyvą Džeką Endrių, kurį nusamdo inscenizuoti jos žmogžudystę. Gavęs pusę sumos avansu, jis atlieka užduotį, tačiau Fej dingsta nesumokėjusi pinigų. Endriu tampa įtariamuoju žmogžudystėje, kurios nebuvo, jį pradeda persekioti Vincas. Las Vege jis randa Fej ir dabar jiedu priversti bėgti ir nuo Vinco, ir nuo mafijos...
Joanne Whalley

**Joanne Whalley** (g. 1961 m. rugpjūčio 25 d. Salfordas) – Didžiosios Britanijos aktorė.

## Biografija
Karerą pradėjusi nuo 12 metų, ji daugiausia vaidino televizijoje, o kine sukūrė beveik 30 vaidmenų. Vieni pirmųjų jos pasirodymų buvo filmuose „Pink Floyd The Wall“ ir „Birth of the Beatles“.
Jaunystėje Joanne dalyvavo muzikos grupių „the Slowguns“ ir „Cindy & The Saffrons“ veikloje.
1988 m., filmuojant juostą „Vilou“, ji susipažino su aktoriumi Val Kilmer, už kurio netrukus ištekėjo ir persikėlė gyventi į JAV.

Santuoka truko iki 1996 m.

## Dalinė filmografija
* Vilou (1988)
* Nužudyti kunigą (1988)
* Nužudyk mane vėl (1989)
* Geras žmogus Afrikoje (1994)
* Žmogus, kuris žinojo per mažai (1997)
* Liežuvautoja (2011–12)
* Bordžijos (2011–13)
* Paulius, Kristaus apaštalas (2018)

## Apdovanojimai
* BAFTA (nominacija) – geriausia aktorė (1986)
* Monte Karlo TV festivalis (nominacija) – geriausia aktorė (2011)
## Nuorodos

* IMDb profilis
Varkalių koplyčia

**Varkalių koplyčia** – veikianti koplyčia Varkalėse (Nemaitonių sen.), Kaišiadorių rajone, prie kelio . Priklauso Užuguosčio Šv. apaštalų Petro ir Pauliaus parapijai. Šv. Mišios aukojamos kartą per mėnesį, taip pat per didžiąsias šventes.
 
Koplyčia pradėjo veikti apie 1995 m. Įrengta buvusio Juliaus Janonio vardo kolūkio vaikų darželio patalpose. Per Žolinę, rugpjūčio 15 d., ją pašventino Užuguosčio klebonas Aurimas Tarasevičius.

Iš Varkalių organizuojami piligriminiai jaunimo žygiai į kasmetinius Pivašiūnuose (Alytaus raj.) vykstančius atlaidus. Jiems pasiruošiama  savaitinėse stovyklose, į kurias susirenka tikinčiųjų iš visos Lietuvos. Koplyčios pastate įrengtos patalpos apsistoti žygeiviams. 

Varkalėse išlikusios gyvos gegužinių pamaldų („majavų“) tradicijos.

## Šaltiniai
Šarkabūdžiai

**Šarkabūdžiai** (, nuo 1938 m. *Friedfelde*) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 6 km į šiaurės rytus nuo Pilkalnio, 16 km į pietryčius nuo Lazdynų.

## Istorija

Minimi nuo 1625 m. Vadinti ir Plyniais (*Plinen*, *Plienen*). Istoriniai Šarkabūdžių pavadinimo rašybos variantai: *Scharkabud*, *Scharckabuden*, *Scharkebuden*, *Scharkabuden*. Kaip ir visas kraštas, nukentėjo nuo 1709–1710 m. maro: iš 12 prieš marą buvusių ūkių, 1719 m. tik trys buvo tebedirbami (vienas valstiečio lažininko, du valstiečių činšininkų). 1736 m. į kaimą atsikėlė penkios zalcburgiečių šeimos. 1785 m. buvo zalcburgiečių kolonijos kaimas su 7 ugniakurais, 1823 m. – 8 sodybų kolonija su 39 gyventojais. Iki 1723 m. priklausė Ragainės valsčiaus šaltyšiaus administruojamai Užpjaunių seniūnijai, 1723–1818 m. – Įsruties apskrities Grumbkaukaičių domenų valsčiui, 1818–1945 m. – Pilkalnio apskričiai ir 1874 m. įsteigtam Rudžių valsčiui. Tikintieji priklausė Pilkalnio evangelikų liuteronų parapijai.

Kaimo šiauriniu pakraščiu tekėjo Rėnikės arba Molupės upelis. Tarpukariu kaime buvo 6 vidutinio dydžio sodybos, gyventojai vertėsi žemės ūkiu, ūkiai buvo 27–85 ha dydžio. Kiekvienas ūkis turėjo po sklypą Paniabalio pelkėje kaimyniniame Švarplių kaime, kuriame ruošė durpes kurui. Vaikai lankė Švarplių mokyklą. Po Antrojo pasaulinio karo kaimas išnyko. Nuo 2008 m. buvusio kaimo teritorija priklauso Krasnoznamensko rajono Dobrovolsko kaimo gyvenvietei.

## Gyventojai

## Šaltiniai
Šadrafa

**Šadrafa** (finik. *šdrpʾ*, *šdrbʾ*) – dievas ar demonas vakarų semitų mitologijoje. Žmonių atžvilgiu veikdavęs palankiai. Buvo siejamas su gydymu, šios dievybės vardas gali reikšti „gydymo dvasia“. Manoma, jog galėjo būti tapatinamas su graikų dievu Adoniu.

Žinios apie Šadrafos kultą siekia I tūkst. pr. m. e. vidurį. Šadrafa buvo garbinamas Palmyroje, taip pat Leptis Magnoje (šiaurės Afrika). Leptis Magnoje garbintas kaip miesto globėjas, tapatintas su Liberiu-Dionisu.

Neretai vaizduotas virš kalnų, kaip bebarzdis jaunuolis, stovintis ant liūto. Vienoje jo rankoje – nedidelis liūtas, o kitoje galėjo laikyti rimbą. Vaizduotas vilkintis ilgu, žeme besivelkančiu apdaru, dėvintis smailų galvos apdangalą. Palmyros mene Šadrafa vaizduotas drauge su gyvatėmis ir skorpionais.

## Šaltiniai
Lionginas Podbipienta

**Lionginas Podbipienta** (, 1603–1649 m.) – išgalvotas lietuvių kilmės karžygys, pavaizduotas Henriko Senkevičiaus romane „Ugnimi ir kalaviju“ kaip vienas pagrindinių herojų.

## Apie Lionginą Podbipientą
Lionginas Podbipienta – lietuvių bajorų kilmės karžygys, kuris nešiojo didžiulį riterio kardą, pavadinimu „*Zervikaptur*“. Kardą Podbipienta paveldėjo iš savo protėvio Stoveikos Podbipientos, kuris, pasak legendos, Žalgirio mūšyje vienu mostu nukirto trijų Teutonų riterių galvas. Už šį žygdarbį Stoveiko Podbipienta buvo apdovanotas herbu su trimis ožkų galvomis. Iš tikrųjų, herbas, kuris pagal romaną buvo dovanotas Podbipientų giminei, egzistavo dar iki Žalgirio mūšio.

Lenkų heroldas Bartošas Poprotskis savo darbe „Herby rycerstwa polskiego“ mini herbo „*Zervikaptūr*" savininką Dragoslavą, Kozeglovos kaimo įkūrėją 1106 m.

Senkevičiaus romane Longinas Podbipienta klūpodamas priešais Mergelės Marijos atvaizdą pažadėjo pakartoti protėvio žygdarbį ir vienu mostu nukirsti tris priešo galvas.

Išoriškai Longinas Podbipieta apibūdinamas kaip nepaprastai aukšto ūgio, giliai tikintis žmogus, davęs pažadą nevesti iki tol, kol neatliks protėvio žygdarbio.
Lionginas Podbipienta žūsta gindamas Zbaražo pilį, prieš tai nukirtęs tris Zaporožės kazokų galvas. Palaidotas Zbaraže.

XIX amžiaus Vilniuje sutinkami bajorai Podbipientos.

## Populiariojoje kultūroje
Režisieriaus Jerzy Hoffman filme „Ugnimi ir kalaviju“ Liongino Podbipientos rolę atlieka lenkų aktorius Wiktor Zborowski.

Lenkų poetas ir dainininkas Jacek Kaczmarski sukūrė dainą „Ponas Podbipienta“.

## Išnašos
Rusijos moterų vandensvydžio rinktinė

**Rusijos moterų vandensvydžio rinktinė** – nacionalinė moterų komanda, kuri atstovauja Rusijai oficialiose vandensvydžio varžybose.

## Dalyvavimas čempionatuose
### Olimpinės žaidynės

### Pasaulio čempionatas

## Nuorodos
* Oficiali svetainė
Diederik Johannes Opperman

**Diderikas Johanesas Opermanas** (; 1914 m. rugsėjo 29 d. – 1985 m. rugsėjo 22 d.) – vienas žymiausių XX a. Pietų Afrikos Respublikos poetų ir dramaturgų. Rašė afrikanų kalba.

## Ankstyvieji gyvenimo metai ir studijos

Diderikas Johanesas Opermanas gimė 1914 m. rugsėjo 29 d. Dandi miestelyje, Natalio provincijoje, kur užaugo. Lankė mokyklą Estkuro ir Vryheido miestuose, vėliau įgijo filologijos magistro laipsnį Natalio universitete. Baigęs studijas, Diderikas Opermanas mokytojavo Pitermaricburgo ir Johanesburgo mokyklose.

Vėliau Opermanas tapo savaitinio PAR žurnalo „Die Huisgenoot“ redaktoriumi. 1949 m. jis įsidarbino Keiptauno universiteto dėstytoju. Keiptauno universitete Opermanas apsigynė daktaro disertaciją.

## Kūryba
Gyvendamas Keiptaune Opermanas baigė vieną svarbiausių savo leidinių – „Digters van Dertig“, publikuotą 1953 m. Ši knyga iki pat Opermano buvo perleidžiama kas dvejetą – trejetą metų, buvo papildoma, tarnavo ir vadovėliu, ir netgi deklamatoriumi. Joje maksimalia apimtimi surinktos visos geriausios afrikanų kalba rašiusių poetų eilės.

1947 m. Opermanas laimėjo trokštamą Hercogo premiją už savo poezijos rinktinę „Heilige beeste“ („Šventasis galvijas“). 1960–1975 m. jis buvo afrikanų kalbos profesorius Stelenboso universitete. Taip pat tuo metu priklausė leidinio „Standpunte“ („Požiūrio taškai“) redakcinei kolegijai.

Kitais metais Opermanas laimėjo dar tris Hercogo premijas (1956, 1969 ir 1980 m.), keturias Hofmejerio premijas (1954 m., 1956 m., 1966 m. ir 1980 m.), dvi CAN premijas (1964 m. ir 1980 m.) ir 1956 m. Drie-Eeue Stigting premiją už savo poeziją. 1980 m. jis apdovanotas Luiso Luito premija ir 1985 m. Gustavo Prelerio premija už literatūros kritiką.

## Paskutiniai gyvenimo metai

1976 m. Opermanas stebuklingai pasveiko po kepenų ligos, dėl kurios jis beveik 7 mėnesius išbuvo komoje. Savo išgyvenimus jis aprašė poezijos rinktinėje „Komas uit 'n bamboesstok“. 1981 m. dirbdamas „Sonklong oor Afrika,“ jis patyrė insultą, kuris jį išsekino.

Diderikas Opermanas mirė 1985 m. Stelenbose.

Opermano kūryba padarė įtaką visam būriui Pietų Afrikos poetų ir rašytojų, tokių, kaip: Pieteris Fourie, Hermanas Pretorius, Marlene van Niekerk, Čarlzas Fryeris.

Pietų Afrikos kompozitoriai Kromvelas Eversonas ir Pietas de Viliersas parašė muziką kai kuriems Opermano eilėraščiams, pavyzdžiui: „Kontraste“ ir „Nagstorm oor die see“.

## Kūriniai

* Heilige beeste/ Šventieji gyvūnai, 1945.
* Negester oor Ninevé/ Devynios žvaigždės virš Ninevel, 1947.
* Joernaal van Jorik/ Joriko žurnalas, 1949.
* Engel uit die klip/ Angelas iš akmens, 1950.
* Periandros van Korinthe, 1954.
* Blom en baaierd/ Žiedelis ir chaosas, 1956.
* Vergelegen/ Tolima šalis, 1956.
* Dolosse/ Žaidimas drugeliais, 1963.
* Kuns-mis, 1964.
* Voëlvry/ Laisvoji paukštė, 1968.
* Edms. Bpk./ АО ОО, 1970.
* Naaldekoker/ Žiogas, 1974.
* Komas uit ’n bamboesstok, 1979.
* Sonklong oor Afrika, 2000, po mirties.

## Išnašos

## Literatūra
* Christopher Heywood. A history of Soutch African literature/ Cambridge University press, 2004.
Švarpliai (Pilkalnis)

**Švarpliai** (, nuo 1938 m. *Schwarpen*) – buvęs kaimas ir dvaras Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 5 km į šiaurės rytus nuo Pilkalnio, 17 km į pietryčius nuo Lazdynų, prie Meškupės.

## Istorija

Įkurti 1564 m. Istoriniai pavadinimo rašybos variantai: *Schwarpell*, *Swirplau*, *Schwarblen*, *Schwarplen*. 1785 m. buvo mišrusis kaimas su 21 ugniakuru, 1823 m. – mišrusis kaimas su 170 gyventojų. 1847 m. Švarplių kaime ir dvare buvo 31 gyvenamasis pastatas ir 225 gyventojai. 1723–1818 m. priklausė Įsruties apskrities Užpjaunių domenų valsčiui, 1818–1945 m. – Pilkalnio apskričiai. Tikintieji priklausė Pilkalnio evangelikų liuteronų parapijai. 1874 m. apskrityje įsteigtas Rudžių valsčius, kuriam priklausė ir Švarplių kaimo bendruomenė bei Švarplių dvaro apygarda. 1928 m. abi savivaldybės sujungtos į vieną, Švarplių kaimo bendruomenę.

XIX a. vid. pro kaimą nutiestas Pilkalnio–Širvintos plentas. Kaimo pietuose buvo nedidelė Paniabalio pelkė, jos pakraščiuose buvo kasamos durpės. Kaime buvo vėjo malūnas, pašto skyrius, mokykla. Mokykla įkurta 1763 m., iš pradžių buvo vienklasė, nuo 1877 m. – dviklasė. Švarplių dvaras 1879 m. valdė 249 ha žemės, iš jų 179 ha ariamos ir 65 ha pievų. Dvarui priklausė ir Viltautų palivarkas su 64 ha žemės. Po Antrojo pasaulinio karo kaimas ir dvaras išnyko. Nuo 2008 m. jų teritorija priklauso Krasnoznamensko rajono Dobrovolsko kaimo gyvenvietei.

## Gyventojai

Be to, Švarplių dvare 1905 m. buvo 72, 1910 m. – 79 gyventojai.

## Šaltiniai
FK Olimpija Liepāja

**Liepojos „Olimpija“** – buvęs Latvijos futbolo klubas iš Liepojos. 

## Istorija

Klubas įkurtas 1909 m. Tarpukariu žaidė regioninėse pirmenybėse, vėliau šalies čempionate, 7 kartus tapo Latvijos čempionu. 1944 m. klubas uždarytas.

## Pasiekimai

* Šaltiniai: RSSSF duomenų bazė.

## Sezonai

|}

## Šaltiniai

## Nuorodos
Ignas Kružikas

**Ignas Kružikas** (g. 1998 m. gruodžio 14 d.) – Lietuvos futbolininkas, žaidžiantis puolėjo ir saugo pozicijose.

## Karjera
Širvintiškis 2014 m. atstovavo Vilniaus FM, kuri žaidė elitinėje jaunimo lygoje. 
### FK MRU
Karjeros pradžia galima laikyti keletą pasirodymų MRU-Twomenas komandoje, kuri 2015 m. žaidė Pirmoje lygoje.
### FK Žalgiris
Nuo 2016 m. atstovavo Žalgiris B ekipai, kuri žaidė Pirmoje lygoje.
### FK Trakai
Nuo 2017 m. vasaros žaidė Trakai B komandoje (Pirma lyga).
### FK Vilnius
2019 m. atstovavo FK Vilnius ir buvo vienas iš šios ekipos lyderių. 
Pirmoje lygoje pelnė net 16 įvarčių.

### FK Panevėžys
2020 m. sausį pranešta, kad žaidėjas atstovaus „Panevėžio“ klubui. A lygoje sužaidė 19 rungtynių ir pasižymėjo dviem įvarčiais. (Dėl pandemijos komandos sužaidė po 20 susitikimų.) 
Buvo pripažintas geriausiu rugsėjo–lapkričio mėnesių atkarpos jaunuoju žaidėju.

2021 m. liepos 1 d. rungtynėse prieš DFK Dainava pelnė pirmą rungtynių įvartį. Nors likę mažumoje, tačiau panevėžiečiai sugebėjo iškovoti pergalę rezultatu 2:1.

### FC Hegelmann
2022 m. vasario 4 d. pranešta, kad tapo FC Hegelmann nariu.

2022 m. kovo 5 d. debiutavo naujoje komandoje A lygos rungtynėse prieš FK Kauno Žalgiris. Šiose rungtynėse pasižymėjo pelnydamas įvartį (išlygino rezultatą 1:1).

2022 m. liepos 16 d. pelnė įvartį rungtynėse prieš Jonavos klubą. Po jo įvarčio rezultatas tapo 5:0. Galutinis rungtynių rezultatas 6-0.

2022 m. gruodžio mėn. tapo žinoma, kad žaidėjas palieka klubą.

### „Miercurea Ciuc“
2023 m. vasario mėn. tapo žinoma, kad atstovaus „Miercurea Ciuc“ (Rumunija). Debiutavo įvarčius rungtynėse prieš Progresul Spartac. Kružikas pelnė pirmąjį rungtynių įvartį ir jo atstovaujamas klubas pirmavo rezultatu 1-0, tačiau nesugebėjo išlaikyti persvaros ir mačas baigėsi lygiosiomis (2-2).

### „Rotonda“
Nuo 2023 m. rugsėjo atstovavo „Rotonda“ klubui (Italija). „Serie D“ sužaidė 9 rungtynes.

### Alytaus „Dainava“
2024 m. vasario 20 d. tapo žinoma, kad futbolininkas atstovaus Alytaus „Dainava“.

2024 m. kovo 3 d. debiutavo A lygos rungtynėse prieš „Žalgirio“ klubą. Pergalę rezultatu 1-0 šventė Vilniaus „Žalgiris“.

2024 m. birželio mėn. pranešta, kad futbolininkas palieka Alytaus „Dainavą“.

### FK „Transinvest“
Nuo 2024 m. vasaros atstovavo Vilniaus rajono FK Transinvest. 2024 m. birželio 22 d. debiutavo A lygos rungtynėse prieš Telšių „Džiugą“. Susitikimą pradėjo ant atsarginių žaidėjų suolelio, o pasirodė po keitimo rungtynių pabaigoje.

## Statistika
; A lygos statistika

Spalvų reikšmės: 
: Ekipa žaidė A lygoje;

## Laimėjimai
; **su [[FK Panevėžys]]**
* LFF taurės laimėtojas: 2020 m.
* LFF Supertaurės laimėtojas: 2021 m.

## Išnašos

## Nuorodos
* alyga.lt svetainė 
* FLASHSCORE
* Transfermarket
* lietuvosfutbolas.lt
* Globalsportsarchive
Hugo Figueredo Pereira

**Hugas Figeiredas Pereira** (*Hugo Figueredo Pereira*; g. 1992 m. gegužės 18 d.) – Brazilijos futbolininkas, gynėjas, žaidžiantis Gargždų „Bangos“ klube. Turi Brazilijos ir Portugalijos pilietybes. Lietuvoje atstovavo „Panevėžio“, „Hegelmann Litauen“ ir Gargždų „Bangos“ klubams.

## Karjera
Žaidė gimtojoje Brazilijoje. Gimtinėje atstovavo įvairiems klubams.

Į Lietuvą atvyko iš Brazilijos „Serie D“ lygoje runtyniaujančio „Palmas“ klubo.

### FK Panevėžys
2020 m. sausio 27 d. pranešta, kad žaidėjas tapo „Panevėžio“ klubo nariu.

Debiutavo 2020 m. kovo 6 d. pirmojo turo rungtynėse prieš Vilniaus „Žalgirį“, kurias panevėžiečiai pralaimėjo rezultatu 0-4.

2020 m. sužaidė A lygoje 12 rungtynių. (Dėl pandemijos grėsmių rungtynių skaičius sumažintas iki 20.)

2021 m. sužaidė 29 rungtynes A lygoje, bei dalyvavo LFF taurės turnyro ir Europos lygos kovose.

### [[FC Hegelmann Litauen|Hegelmann Litauen]]
2021 m. gruodžio mėn. pranešta, kad tapo „Hegelmann Litauen“ klubo nariu. Sudaryta dvejų metų sutartis.

2022 m. kovo 5 d. debiutavo naujoje komandoje A lygos rungtynėse prieš FK Kauno Žalgiris.

2023 m. kovo 4 d. A lygos rungtynėse prieš DFK Dainava pasižymėjo pelnydamas du įvarčius. „Hegelmann“ klubas nugalėjo varžovus rezultatu 3-0.

2023 m. gegužės 9 d. pasižymėjo įvarčiu LFF taurės turnyro antrojo turo rungtynėse prieš FK Atmosfera. Po žaidėjo tikslaus smūgio rezultatas tapo 3-0, o rungtynės baigėsi „Hegelmann“ klubo pergale rezultatu 4-0.

2024 m. sausio mėn. pratęsta sutartis su futbolininku.

2024 m. gruodžio mėn. pranešta, kad pasibaigus sutarčiai, futbolininkas paliko klubą.

2024 m. gruodžio 18 d. pasirašė sutartį su Gargždų „Bangos“ klubu.

### [[FK Banga (Gargždai)|FK Banga]]
2024 m. gruodžio mėn. pranešta, kad prisijungė prie „Bangos“ klubo.

2025 m. vasario 22 d. oficialiai debiutavo klube Supertaurės rungtynėse prieš Vilniaus „Žalgiris“. Hadžis pelnė du įvarčius ir vilniečiai pirmavo rezultatu 2-0, tačiau gargždiškiai išlygino rezultatą. Rokas Filipavičius realizavo 11 metrų baudinį, o Dovydas Norvilas išlygino rezultatą. Supertaurės laimėtojai paaiškėjo tik baudinių serijos metu.

2025 m. balandžio 5 d. pelnė pirmąjį savo įvartį A lygoje atstovaujant „Bangos“ klubui.

2026 m. sausio 16 d. tapo žinoma, kad futbolininkas paliko „Bangos“ klubą.

### [[FK Jonava]]
2026 m. kovo 6 d. FK Jonava pranešė kad žaidėjas prisijungė prie klubo.

## Statistika
; A lygos statistika

Spalvų reikšmės:
:  rungtyniavo A lygoje;

## Laimėjimai
2020 m. sezone triumfavo LFF taurės turnyre, o 2021 m. sezono pradžioje laimėjo LFF Supertaurę.
; **su [[FK Panevėžys]]**
* LFF taurės laimėtojas: 2020 m.
* LFF Supertaurės laimėtojas: 2021 m.

;  su FC Hegelmann
*  **Antroji vieta (1):** 2024 m.

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
A.L.Ž.I.R. (serialas)

**A.L.Ž.I.R.** () – rusiškas serialas, kuris buvo filmuojamas 2018 m. Tais metais buvo sukurtas pirmasis sezonas.

Serialo pavadinimas verčiamas kaip Akmolinsko lageris (skirtas) tėvynės išdavikų žmonoms (. 

## Siužetas

Stalino valdymo laikotarpiu į tėvynės išdavikų gretas galėjo patekti bet kas. Užtekdavo pavyduolio skundo ir prasidėdavo tardymai, teismai, nuosprendžiai už akių ir įkalinimas. Į lagerius ir myriop buvo siunčiami ne tik išdavyste apkaltinti vyrai, bet ir jų žmonos. Tokiu būdu lageriuose atsidūrė daugybė sovietų imperijos piliečių, kurie tapo liaudies priešais, antisovietiniais elementais ir tėvynės išdavikais. „Alžyre“ kalėjo vagilės, žudikės ir išdavikų žmonos. Po nuosprendžio jos atsidūrė Kazachstano stepėje, kurioje laukė ilgi įkalinimo metai. Net lagerio viršininkas čia buvo pervestas po to, kai buvo pažemintas pareigose. Daugiau nei aštuoni tūkstančiai moterų buvo įkalintos „A.L.Ž.I.R.`e“. Tarp jų atsidūrė maršalo Tuchačevskio sesuo, rašytojų Boriso Pilniako bei Arkadijaus Gaidaro žmonos, Bulat Okudžavos ir Majos Pliseckajos motinos ir daugelis kitų moterų. Šių moterų kaltė buvo tame, kad jos- Tėvynės išdavikų šeimų narės. Daugiausia dėmesio skiriama lėktuvų inžinieriaus žmonai Olgai Pavlovai, kuri buvo areštuota kaip išdaviko žmona, bei žinomai operos dainininkei Sofijai Ter-Ašaturovai.

## Veikėjai
* Olga Palvova () – aktorė Darja Jekamasova, () – pagrindinė serialo veikėja.
* Sofija Ter-Ašaturova () – aktorė Jekaterina Guseva, () – pagrindinė serialo veikėja.

## Šaltiniai

## Nuorodos
* www.kinopoisk.ru
* NTV kanalo svetainė
VIII Kupiškio rajono savivaldybės taryba 2015-2019 m.

**[[Kupiškio rajono savivaldybės taryba]]** – Lietuvos Respublikos Kupiškio rajono savivaldybės atstovaujamoji institucija, išrinkta ketveriems metams savivaldybių rinkimuose, vykusiuose 2015 m. m. kovo 1 d. Rinkėjų skaičius — 17 018, renkamų tarybos narių skaičius, įskaitant merą, — 25. 

## Rinkimų rezultatai
Rinkimuose dalyviai gavo vietų:

## Tarybos nariai

## Tarybos nariai, kurių įgaliojimai nutrūko prieš terminą

## Veikla
Pirmasis savivaldybės tarybos posėdis įvyko 2015 m. balandžio 146 d. Kupiškio rajono savivaldybės meru tiesioginiuose rinkimuose išrinktas Dainius Bardauskas

## Šaltiniai
UD Vilafranquense

**União Desportiva Vilafranquense** – buvęs Portugalijos futbolo klubas iš Vila Franka de Širos.

## Istorija
### [[UD Vilafranquense]]

Klubas įkurtas 1957 m. balandžio 12 d. Ilgą laiką žaidė žemesniuose divizionuose.

2018–2019 m. sezone Campeonato de Portugal Serie C (III pakopa) užėmė antrą vietą, atkrintamosiose rungtynėse nugalėjo varžovus ir pateko į LigaPro (II pakopa).

Nuo 2019–2020 m. klubas rungtyniavo Antrame divizione (Liga 2).

### [[AVS Futebol SAD]]

2023 m. gegužės 5 d. paskelbta, kad klubas persikelia iš Vila Franka de Širos į Vila das Avesą. Pakito ir klubo pavadinimas: nuo 2023 m. žinomi kaip **AVS Futebol SAD**. Naujasis klubas nesusijęs su nebeegzistuojančiu „Clube Desportivo das Aves“ (CD Aves) ar atkurtuoju klubu „Clube Desportivo das Aves 1930 apart“.

## Spalvinė gama

## Apranga
;Sportinės aprangos pokyčiai:
* Namuose žaidžia raudona balta apranga. 

## Pasiekimai

## Sezonai

|}

## Išnašos

## Nuorodos
* Oficiali klubo svetainė
* Facebook paskyra
* SOCCERWAY
* Transfermarkt
* Globalsportsarchive
Manafas

**Manafas** () – dievas senovės arabų mitologijoje. Kokios buvo šios dievybės funkcijos, nėra žinoma, tačiau iš to, kad Manafo vardas reiškia „aukštasis“, sprendžiama, jog tai galėjo būti astralinė dievybė. Manafo kultas buvo paplitęs visoje šiaurinėje ir vidurio Arabijoje, didelę svarbą ši dievybė turėjo Mekoje. Anot islamo žinovo Tabario, Manafas buvo vienas iš didžiųjų Mekos dievų.

Tapatintas su graikų dievu Dzeusu.

## Šaltiniai
Dinizia jueirana-facao

**Dinizia jueirana-facao** (*Dinizia jueirana-facao*) – magnolijūnų (*Magnoliophyta*) skyriaus, pupinių (*Fabaceae*) šeimos, dinizijų (*Dinizia*) genties medžių rūšis. Beveik šimtą metų buvo manoma, kad dinizija monotipinė gentis, kol 2017 metais buvo aprašyta naujai atrasta *Dinizia jueirana-facao* rūšis.

## Paplitimas ir faktai
Atogrąžų klimato rūšis. Tai viena rečiausių medžių rūšių pasaulyje. Auga rytų Brazilijos Espirito Santas valstijos dviejose vietovėse 40-150 metrų aukštumose, Atlanto miškų zonoje. 2017 m. duomenimis, buvo žinomi tik 25 individai, iš kurių 22-24 brandūs medžiai, pagal kuriuos ir buvo pirmą kartą aprašyta ši rūšis. Taip pat manoma, kad tai vieni sunkiausių tarp Žemėje gyvenančių gyvųjų organizmų. Nors šios rūšies medžių aukštis siekia 40 m, jie sveria beveik 62 tonas, beveik tiek pat, kiek sunkiausias kašalotas. Ši medžių rūšis tarp vietinių gyventojų ir žinoma *jueirana-facao* pavadinimu.

## Išvaizda
Savaiminio paplitimo areale tai miško skliauto medžiai. Kaip galima spręsti iš išlikusių 25 medžių, jie užauga iki 19-40 m aukščio, kamieno skersmuo žmogaus krūtinės aukštyje iki 1,56 m, kamieno apimtis krūtinės aukštyje: 1,90-4,90 m. Kamienas iki pirmos stambesnės šakos 10-22 m aukščio. Medžio vainikas 10-20 m skersmens.
Rūšies žievė pilka, ji suskilinėja ir dažnai lupasi į didesnius gabalus. Sula skaidri.

## Susiję puslapiai
* Rečiausi medžiai Žemėje

## Šaltiniai

## Nuorodos

* 
* tropicos.org / ''Dinizia jueirana-facao'' G.P. Lewis & G.S. Siqueira
* gbif.org / ''Dinizia jueirana-facao'' G.P.Lewis & G.S.Siqueira
* esf.edu / Atlantic forest tree: Mighty in size, small in number 
* link.springer.com / Wood anatomy of the rare species Dinizia jueirana-facao (Fabaceae), “Tabuleiros” Atlantic Forest, Brazil, Autors: Cláudia Fontana, Luiz Santini Junior, Caroline Américo da Silva, Juliano Morales Oliveira, Mario Tomazello-Filho, Paulo Cesar Botosso. First Online: 18 September 2019
* link.springer.com / The majestic canopy-emergent genus Dinizia (Leguminosae: Caesalpinioideae), including a new species endemic to the Brazilian state of Espírito Santo, Authors: G. P. Lewis, G. S. Siqueira, H. Banks, A. Bruneau. First Online: 06 October 2017
Henry Olcott

**Henris Stilas Olkotas** (*Henry Steel Olcott*; 1832 m. rugpjūčio 2 d. – 1907 m. vasario 17 d.) – JAV kariškis, teisininkas, vienas iš Teosofijos draugijos įkūrėjų (su madam Blavatskaja), jos pirmasis prezidentas.

Gimė presbiterijonų šeimoje Naujajame Džersyje. Studijavo Kolumbijos universitete. Susidomėjo spiritizmu, 1853 m. prisijungė prie spiritistų draugijos Niujorke kūrimo. Vėliau dirbo korespondentu „New York Tribune“ ir „Mark Lane Express“ laikraščiuose. Tarnaudamas JAV kariuomenėje pasiekė generolo laipsnį.

1874 m. susipažino su Elena Blavatskaja, pradėjo formuoti teosofijos idėjas. Olkotas nesyk lankėsi Indijoje, Šri Lankoje, ten bendravo su dvasiniais mokytojais, šventikais, taip pat susirašinėjo su Vakarų mokslininkais (pvz., Maksu Miuleriu), domėjosi budizmo, hinduizmo, zoroastrizmo tradicijomis. 1880 m. Henris Olkotas Šri Lankoje atsivertė į theravados budizmą. Parengė „budistinį katekizmą“, kuris prisidėjo prie theravados budizmo atgaivinimo Azijos šalyse bei populiarinimo Vakaruose. Olkoto veikla Indijoje skatino vakarietiškai išsilavinusius indus gręžtis atgal į savo tradiciją.

Iki pat savo mirties Henris Stilas Olkotas buvo Teosofijos draugijos prezidentu (jį pakeitė Ani Bezant).

## Šaltiniai